कैनिनाए
कैनिनाए (Caninae) मांसाहारी गण के प्राणियों के कैनिडाए कुल के अंतर्गत सम्मिलित तीन जीववैज्ञानिक उपकुलों में से एक है। अन्य दो उपकुल बोरोफैजिनाए (Borophaginae) और हेस्पेरोसायोनिनाए (Hesperocyoninae) हैं, जिसकी सभी जातियाँ विलुप्त हो चुकी हैं। विश्व में मौजूद सभी कैनिडाए जातियाँ अब कैनिनाए उपकुल की ही सदस्य हैं, जिनमें सभी वृक (भेड़िए), लोमड़ी, श्वान (कुत्ते) शामिल हैं।